Prijedlog PROVEDBENE UREDBE VIJEĆA o okončanju parcijalne privremene revizije antidampinških mjera na uvoz biodizela podrijetlom iz Sjedinjenih Američkih Država, proširenih na uvoz koji se otprema iz Kanade, bez obzira na to je li proizvod prijavljen kao podrijetlom iz Kanade ili ne /* COM/2014/0125 final - 2014/0067 (NLE) */





OBRAZLOŽENJE 1. KONTEKST PRIJEDLOGA Razlozi za prijedlog i ciljevi prijedloga Ovaj se prijedlog odnosi na primjenu Uredbe Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice („osnovna uredba”) pri parcijalnoj privremenoj reviziji antidampinških pristojbi koje su na snazi za biodizel podrijetlom iz Sjedinjenih Američkih Država, proširenih na uvoz biodizela koji se otprema iz Kanade, bez obzira na to je li prijavljen kao proizvod podrijetlom iz Kanade ili ne. || Opći kontekst Ovaj se prijedlog donosi u kontekstu provedbe osnovne uredbe. || Postojeće odredbe u području prijedloga Konačna antidampinška pristojba na uvoz monoalkilnih estera masnih kiselina i/ili parafinskih plinskih ulja, dobivenih sintezom i/ili hidrotretiranjem, nefosilnog podrijetla, uobičajeno poznatih kao „biodizel”, u čistom obliku ili u mješavini s masenim udjelom monoalkilnih estera masnih kiselina i/ili parafinskih plinskih ulja dobivenih sintezom i/ili hidrotretiranjem, nefosilnog podrijetla, većim od 20 %, (u daljnjem tekstu „proizvod iz revizije” ili „biodizel”), trenutačno razvrstanih u oznake KN ex 1516 20 98, ex 1518 00 91, ex 1518 00 99, ex 2710 19 43, ex 2710 19 46, ex 2710 19 47, ex 2710 20 11, ex 2710 20 15, ex 2710 20 17, ex 3824 90 97, 3826 00 10 i ex 3826 00 90 podrijetlom iz Sjedinjenih Američkih Država uvedena je Uredbom (EZ) br. 599/2009 (SL L 179, 10.7.2009., str. 26.). Provedbenom uredbom Vijeća br. 444/2011 (SL L 122, 11.5.2011., str. 12.) konačna antidampinška pristojba na uvoz biodizela podrijetlom iz Sjedinjenih Američkih Država proširena je na uvoz biodizela koji se otprema iz Kanade, bez obzira na to je li prijavljen kao proizvod podrijetlom iz Kanade ili ne. || Usklađenost s drugim politikama i ciljevima Unije Nije primjenjivo. || 2. Savjetovanje sa zainteresiranim stranama i ocjena učinka Savjetovanje sa zainteresiranim stranama || Zainteresirane strane obuhvaćene postupkom imale su mogućnost tijekom postupka braniti svoje interese, u skladu s odredbama osnovne uredbe. || Prikupljanje i korištenje stručnog znanja || Nije bilo potrebno obratiti se vanjskim stručnjacima. || Ocjena učinka Ovaj prijedlog rezultat je provedbe osnovne uredbe. Osnovnom uredbom ne predviđa se opća ocjena učinka, ali ona sadržava opširan popis uvjeta koje je potrebno ocijeniti. || 3. Pravni elementi prijedloga Sažetak predloženog djelovanja Komisija je 30. travnja 2013. pokrenula parcijalnu privremenu reviziju antidampinških pristojbi na uvoz biodizela podrijetlom iz Sjedinjenih Američkih Država, proširenih na uvoz koji se otprema iz Kanade, bez obzira na to je li proizvod prijavljen kao podrijetlom iz Kanade ili ne. Revizija je pokrenuta nakon što je kanadski proizvođač Ocean Nutrition Canada (dalje u tekstu „podnositelj zahtjeva”) podnio valjano obrazložen zahtjev. Podnositelj zahtjeva nije dokazao da raspolaže kapacitetima potrebnima za proizvodnju ukupne količine biodizela koju je od početka razdoblja ispitnog postupka protiv izbjegavanja mjera otpremio u Uniju. Stoga bi postupak revizije trebalo okončati, a da se pritom podnositelju zahtjeva ne odobri izuzeće od proširenih antidampinških mjera na snazi. Stoga se predlaže da Vijeće donese priloženi prijedlog uredbe radi okončanja ispitnog postupka u vezi s privremenom revizijom, koji se treba objaviti u Službenom listu Europske unije. || Pravna osnova Uredba Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice. || Načelo supsidijarnosti Prijedlog je u isključivoj nadležnosti Unije. Načelo supsidijarnosti stoga se ne primjenjuje. || Načelo proporcionalnosti Prijedlog je u skladu s načelom proporcionalnosti zbog sljedećih razloga: || Način poduzimanja mjera opisan je u prethodno navedenoj osnovnoj uredbi i njime se ne dopušta mogućnost donošenja odluka na nacionalnoj razini. || Pokazatelj o načinu na koji se financijsko i administrativno opterećenje koje nastaje za Uniju, nacionalne vlade, regionalne i lokalne vlasti, gospodarske subjekte i građane svodi na minimum i o njegovoj proporcionalnosti cilju prijedloga nije primjenjiv. || Odabir instrumenata || Predloženi instrument: uredba. || Ostala sredstva ne bi bila primjerena zbog sljedećeg razloga: Ostala sredstva ne bi bila primjerena jer osnovnom uredbom nisu predviđene druge mogućnosti. || 4. Utjecaj na proračun Prijedlog nema utjecaj na proračun Unije. || 2014/0067 (NLE) Prijedlog PROVEDBENE UREDBE VIJEĆA o okončanju parcijalne privremene revizije antidampinških mjera na uvoz biodizela podrijetlom iz Sjedinjenih Američkih Država, proširenih na uvoz koji se otprema iz Kanade, bez obzira na to je li proizvod prijavljen kao podrijetlom iz Kanade ili ne VIJEĆE EUROPSKE UNIJE, uzimajući u obzir Ugovor o funkcioniranju Europske unije, uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice([1]) („osnovna uredba”), a posebno njezin članak 11. stavak 3. i članak 13. stavak 4., uzimajući u obzir prijedlog koji je podnijela Europska komisija („Komisija”) nakon savjetovanja sa Savjetodavnim odborom, budući da: 1. POSTUPAK 1.1. Mjere na snazi (1) Vijeće je Uredbom (EZ) br. 599/2009([2]) uvelo konačne antidampinške pristojbe na uvoz monoalkilnih estera masnih kiselina i/ili parafinskih plinskih ulja, dobivenih sintezom i/ili hidrotretiranjem, nefosilnog podrijetla, uobičajeno poznatih kao „biodizel”, u čistom obliku ili u mješavini s masenim udjelom monoalkilnih estera masnih kiselina i/ili parafinskih plinskih ulja dobivenih sintezom i/ili hidrotretiranjem, nefosilnog podrijetla, većim od 20 %, (u daljnjem tekstu „proizvod iz revizije” ili „biodizel”), trenutačno razvrstanih u oznake KN ex 1516 20 98, ex 1518 00 91, ex 1518 00 99, ex 2710 19 43, ex 2710 19 46, ex 2710 19 47, ex 2710 20 11, ex 2710 20 15, ex 2710 20 17, ex 3824 90 97, 3826 00 10 i ex 3826 00 90 podrijetlom iz Sjedinjenih Američkih Država („izvorne mjere na snazi”). (2) Nakon ispitnog postupka protiv izbjegavanja mjera Vijeće je Uredbom (EU) br. 444/2011([3]) konačnu antidampinšku pristojbu na uvoz biodizela podrijetlom iz Sjedinjenih Američkih Država proširilo na uvoz biodizela koji se otprema iz Kanade, bez obzira na to je li prijavljen kao proizvod podrijetlom iz Kanade ili ne („proširene mjere”). 1.2. Zahtjev za reviziju (3) Proizvođač izvoznik iz Kanade, društvo Ocean Nutrition Canada („podnositelj zahtjeva”), podnio je zahtjev za parcijalnu privremenu reviziju u skladu s člankom 11. stavkom 3. i člankom 13. stavkom 4. osnovne uredbe („zahtjev za reviziju”). (4) Zahtjev je u smislu područja primjene bio ograničen na ispitivanje mogućnosti odobravanja izuzeća od proširenih mjera dotičnom podnositelju zahtjeva. (5) U zahtjevu za reviziju podnositelj zahtjeva tvrdio je da je on zaista proizvođač biodizela i da raspolaže kapacitetima potrebnima za proizvodnju ukupne količine biodizela koju je od početka razdoblja ispitnog postupka protiv izbjegavanja mjera koji je doveo do uvođenja proširenih mjera otpremio u Uniju. (6) Razdobljem ispitnog postupka koje je uzeto u obzir za ispitni postupak protiv izbjegavanja mjera spomenut u prethodno navedenoj uvodnoj izjavi 2., obuhvaćeno je razdoblje od 1. travnja 2009. do 30. lipnja 2010. („razdoblje izvornog ispitnog postupka”). Razdobljem ispitnog postupka za ovaj ispitni postupak obuhvaćeno je razdoblje od 1. travnja 2012. do 31. ožujka 2013. („razdoblje ispitnog postupka”). (7) Podnositelj zahtjeva dostavio je dokaze prima facie da je u Kanadi status proizvođača biodizela imao puno prije uvođenja izvornih mjera. Nadalje, podnositelj zahtjeva tvrdio je da nije povezan ni s jednim proizvođačem biodizela sa sjedištem u Sjedinjenim Američkim Državama. 1.3. Pokretanje parcijalne privremene revizije (8) Utvrdivši, nakon savjetovanja sa Savjetodavnim odborom, da zahtjev za reviziju sadržava dostatne dokaze prima facie za pokretanje parcijalne privremene revizije, Komisija je 30. travnja 2013. objavom obavijesti u Službenom listu Europske unije([4]) („obavijest o pokretanju postupka”) pokrenula parcijalnu privremenu reviziju u skladu s člankom 11. stavkom 3. i člankom 13. stavkom 4. osnovne uredbe ograničenu na ispitivanje mogućnosti odobravanja izuzeća od proširenih mjera dotičnom podnositelju zahtjeva. 1.4. Zainteresirane strane (9) Komisija je o pokretanju parcijalne privremene revizije službeno obavijestila podnositelja zahtjeva i predstavnike Kanade. Zainteresirane strane imale su mogućnost pisanim putem iznijeti svoje stavove i zatražiti raspravu u roku iz obavijesti o pokretanju postupka. Javio se samo podnositelj zahtjeva. Rasprava nije zatražena. (10) Komisija je zaprimila odgovor na upitnik koji je dostavio podnositelj zahtjeva i koji je provjeren na licu mjesta u objektima podnositelja zahtjeva u Kanadi. 2. NALAZI ISPITNOG POSTUPKA I OKONČANJE REVIZIJE (11) U ispitnom postupku utvrđeno je da je podnositelj zahtjeva zaista proizvođač biodizela i da nije povezan ni s jednim proizvođačem biodizela sa sjedištem u Sjedinjenim Američkim Državama. (12) Na temelju nalaza dobivenih tijekom provjere na licu mjesta obavljene u njegovim objektima u Kanadi, zatraženo je da podnositelj zahtjeva dostavi dodatne informacije kojima se dokazuje da je njegov proizvodni kapacitet bio dostatan kako bi se osigurao obujam prodaje tijekom razdoblja ispitnog postupka. (13) Bez obzira na to što su rokovi produljeni više puta, podnositelj zahtjeva Komisiji nije dostavio tražene informacije. (14) Nadalje, ispitnim postupkom pokazalo se da je nakon stupanja na snagu proširenih mjera podnositelj zahtjeva možda izvozio dotični proizvod u Uniju pod oznakom KN na koju se mjere ne primjenjuju. Komisija je pozvala podnositelja zahtjeva da obrazloži uporabu te oznake KN. Međutim, podnositelj zahtjeva nije dostavio informacije ili neki drugi dokaz o tome da bi navedeni izvoz trebao biti obuhvaćen oznakom KN na koju se mjere ne primjenjuju. (15) Na temelju prethodno navedenog, smatra se da podnositelj zahtjeva nije dokazao da je raspolagao kapacitetima potrebnima za proizvodnju ukupne količine biodizela koju je od početka razdoblja izvornog ispitnog postupka otpremio u Uniju. Bez obzira na činjenicu da nije dostavio informacije koje je zahtijevala Komisija, podnositelj zahtjeva nije dostavio neki drugi dokaz da nije uključen u prakse izbjegavanja mjera. Zbog toga je postupak revizije potrebno okončati, a da se pritom podnositelju zahtjeva ne odobri izuzeće od proširenih mjera. (16) Zainteresirane strane obaviještene su o namjeri okončanja postupka revizije te im je bilo omogućeno podnošenje primjedbi. Nisu zaprimljene nikakve primjedbe na temelju kojih bi se odluka o okončanju postupka revizije mogla promijeniti. (17) Stoga se zaključuje da je parcijalnu privremenu reviziju antidampinških mjera na uvoz biodizela podrijetlom iz Sjedinjenih Američkih Država, proširenih na uvoz biodizela koji se otprema iz Kanade, bez obzira na to je li proizvod prijavljen kao podrijetlom iz Kanade ili ne, potrebno okončati bez izmjene proširenih antidampinških mjera. DONIJELO JE OVU UREDBU: Članak 1. Parcijalna privremena revizija antidampinških mjera na uvoz biodizela podrijetlom iz Sjedinjenih Američkih Država, proširenih Uredbom (EU) br. 444/2011 na uvoz biodizela koji se otprema iz Kanade, bez obzira na to je li prijavljen kao proizvod podrijetlom iz Kanade ili ne, pokrenuta u skladu s člankom 11. stavkom 3. i člankom 13. stavkom 4. Uredbe (EZ) br. 1225/2009, ovime se okončava bez izmjene proširenih antidampinških mjera na snazi. Članak 2. Ova Uredba stupa na snagu sljedećeg dana od dana objave u Službenom listu Europske unije. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu Za Vijeće Predsjednik [1] SL L 343, 22.12.2009., str. 51. [2] SL L 179, 10.7.2009., str. 26. [3] SL L 122, 11.5.2011., str. 12. [4] SL C 124, 30.4.2013., str. 7.